Forest Nest | LekkeSlaap
Forest Nest is 'n lieflike selfsorgkothuis in die hartjie van Stormsrivier, omring deur die natuurskoon met verskeie heerlike avontuurlike doendinge reg by jou. Daar is verskeie kunsvlytwinkels, koffiewinkels en inligtingsentrums stapafstand van ons af.
Die kothuis is ideaal vir 'n gesin van 4 tot 6 gaste of paartjies wat op soek is na 'n spesiale wegbreekplek. Die kothuis het 3 slaapkamers en 'n oopplan-leefarea, -kombuis en -eetarea. Die hoofslaapkamer het 'n dubbelbed en 'n en suite-badkamer en 'n TV met DStv. Die tweede slaapkamer het 'n dubbelbed. Die derde slaapkamer beskik oor 'n stapelbed wat ideaal is vir 2 kinders.
Die kombuis is volledig toegerus met 'n wasmasjien, skottelgoedwasser, tuimeldroër en strykyster en -plank. Die ruim oopplan-leefarea het 'n TV met volledige DStv, 'n Bosca-kaggel en gemaklike rusbanke. Die leefarea lei na 'n beskutte patio met 'n braai-area. WiFi is beskikbaar.
Die huis is goed beveilig met elektriese heinings, 'n toegangshek, kameras en laserstraal-sekuriteit en 'n gewapende reaksie-maatskappy. 'n Enkel motorafdak is beskikbaar. Die kothuis is in 'n groot, onderhoude inheemse tuin geleë.